《建安掾朱彦实调同安丞归莆田枉道过余十日而别二首 其一》
宋代·孙觌

公子命巾车，千里过我庐。惊飞庭尉爵，喜见丈人乌。

倚壁方挽膝，推琴欲揽须。殷勤更秉烛，孤闷一时摅。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。